Omaette grupiks, kellega töötame, on noored. Meie tegevuste eesmärk on toetada võrdseid võimalusi Eestis elavate noorte seas nii õppimisel kui ka koostöökogemuste kaudu positiivsete hoiakute kujundamisel üksteise suhtes. Selleks toetame noorte koolivälist eesti keele õpet keelelaagrites ja pereõppes, kuid mitte ainult. Viime läbi ka demokraatia-, osaluse- ja kodanikuühiskonnateemalisi ühistegevusi noortele eesti keele praktiseerimiseks. Oluline on toetada  kultuuridevahelist dialoogi noorte omavahelises koostöös ja noorsootöötajate ettevalmistust tööks mitmekultuurilises keskkonnas.